Eesti Clevelandi ühiskond tähistas 44-ndat aastat järjest Võidupüha-jaanipäeva Eesti Kultuuriaias Clevelandis, Ohio osariigis.
Programm algas palvega, mille viis läbi Peeter Orro.
Clevelandi Kultuuriaia Föderatsiooni president Paul Burik tervitas 32 osavõtjat ja andis lühiülevaate aedade hingedest.
Toomas Tubalkain pidas kõne Võidupüha-jaanipäeva ajaloost. Järgnevalt Paul Tubalkain rääkis Eesti Kultuuriaia renovatsiooniplaani arengust. Clevelandi Eestlaste Kultuuriaia renovatsioon algab esmaspäeval 28. juunil ja renovatsiooni lõpetamiseks on vajalik ka lisafinantseeringut.
Muusikalises osas astusid üles Diane Menges ja kitarrist Brian Kozak. Seejärel mälestati Eesti kangelasi ja lauldi Eesti hümni. Ametliku osa lõppedes järgnes koosviibimine, kus pakuti süüa ja meenutati vanu aegu.
Me juba ootame 45. Võidupüha-jaanipäeva tähistamist, kui renovatsiooniprojekt on lõpule viidud.
Erika Kikut Puussaar